Wainwright
Wainwright (inupiat nyelven Ulġuniq) település Észak-Alaszkában, a harmadik legnagyobb a North Slope közigazgatási területen. Alaszka második legészakibb, a világ 19. legészakibb települése. 2012-ben 575 lakosa volt. A város a nevét a Wainwright-lagúnáról kapta, amit John Wainwright tengerésztisztről neveztek el.

Elhelyezkedés
Wainwright a Csukcs-tenger partján fekszik, 72 mérföldre Barrow-tól. Területe 110 km², ebből szárazföld 46 km². Tengerszint feletti magassága 8 méter.

Éghajlat
Wainwright éghajlata tundra. Kevés csapadék esik, többnyire hó formájában.

Demográfia

A város 2012-ben 575 lelket számolt. A lakosság 2000 óta 5,3 %-kal nőtt. Az éves átlagkereset 19.444$ volt. A lakosság 88,7%-a inupiat eszkimó, 6,4%-a fehér, 5%-a pedig két vagy több rasszhoz tartozik.

Nevének eredete
A település a Wainwright nevet 1826-ban kapta. Egy angol tengerésztiszt John Wainwright tisztről nevezte el a lagúnát, ami elválasztja a települést a Csukcs-tengertől.

Oktatás
Wainwrightban található az Alak School nevű 12 évfolyamos iskola.

Jegyzetek

Források
Wainwright 2012-es demográfiai adatai 
Az USA demográfiai adatai 
Wainwright elhelyezkedése 

Alaszka települései